Runkolinja 30

Runkolinja 30 on Helsingin seudun liikenteen runkolinja, jonka liikennöinti alkoi 16. elokuuta 2021. Se liikennöi Helsingissä ja Vantaalla välillä Eira–Kamppi–Munkkivuori–Myyrmäki. Helsingin kantakaupungissa reitti on lähes identtinen linjan 20 kanssa, mutta 20 ei jatka Munkkivuoresta pohjoiseen.

Runkolinja 30 korvasi linjat 39 ja 39N. Muutos oli osa elokuun 2021 linjastouudistusta, jossa useita linjoja lakkautettiin tai muutettiin, ja jossa syntyi neljä uutta runkolinjaa: liikennöinnin aloittivat samanaikaisesti myös 20, 40 ja 570. 

 Liikennöinti 
pienoiskuva|270px|Runkolinjan 30 bussi Vantaan Kaivokselan Vaskipellon alueella. Linjoilla 20, 30 ja 40 käytetään sähköisiä BYD K11U -nivelbusseja.
Runkolinjalla käytetään avorahastusta, eli linja-autoon voi nousta kaikista ovista ja näyttämättä lippua kuljettajalle. Linjaa liikennöidään tihein vuorovälein ja lähes vuorokauden ympäri. Ruuhka-aikoina Helsingin keskusta-alueilla linjat 20 ja 30 muodostavat yhdessä jopa viiden minuutin vuorovälin.

Linjalla käytetään sähköisiä nivelbusseja ja runkolinjoille ominaista oranssia väritystä. Yli 18-metrisessä nivelbussissa on sata matkustajapaikkaa, joista 45 on istumapaikkoja.

 Lähteet 

 Aiheesta muualla 

 Linja 30 Reittioppaassa
 Helsingin seudun runkoverkko (pdf)

Luokka:Helsingin liikenne
Luokka:Vantaan liikenne
Luokka:Helsingin seudun linja-autoliikenne